# Raúl Juliá

Raúl Rafael Carlos Juliá y Arcelay, conegut artísticament com a Raúl Juliá (San Juan, 9 de març de 1940 - Manhasset, Nova York, 24 d'octubre de 1994) va ser un actor porto-riqueny que va viure i va desenvolupar la major part de la seva carrera als Estats Units i va obtenir un Globus d'Or. Va realitzar treballs dramàtics, còmics i musicals tant de teatre, cinema i televisió. Juliá va aconseguir fama internacional en interpretar «Gómez» a la saga La família Addams de la dècada del 1990.

## Biografia

Va néixer a la urbanització Floral Park de San Juan, Puerto Rico, el 9 de març de 1940. Va ser el major de quatre germans i germanes; el seu germà Carlos Rafael va morir en un accident de trànsit el 1960. La seva mare era una mezzo-soprano que va abandonar una potencial carrera com a cantant quan es va casar amb el pare de Raúl. Alguns dels seus familiars per part de pare eren músics a temps parcial.
El pare de Raúl, a meitat de la dècada dels 50, va obrir un restaurant en San Juan al que va anomenar “La cueva del Chicken Inn”. El restaurant va ser fundat a la casa on Raúl i el seu germà Rafael van néixer, així que els fills del matrimoni Juliá van créixer en el negoci familiar.
Raúl va cursar estudis elementals en el Col·legi Esperit Sant d'Hato Rey i es va graduar del Col·legi Sant Ignasi de Loiola de Rio Piedras que era dirigit pels Jesuïtes. En aquest últim va tenir fer amistat amb el futur independentista porto-riqueny Rubén Berríos Martínez. Després de passar un any a la Universitat de Fordham, i com a conseqüència indirecta de la mort del seu germà, va tornar a Puerto Rico i va finalitzar els seus estudis a la Universitat de Puerto Rico llicenciant-se en Art. Durant la seva estada a la universitat es va fer membre de la germandat Fi Sigma Alfa.

### Inicis artístics

Va obtenir el grau de Batxiller en el Recinte de Rio Piedras (UPR) i va començar a estudiar Dret. Però després d'abandonar la carrera es va traslladar a Nova York en 1964 per dedicar-se al teatre. Va estudiar art dramàtic amb Wynn Handman i va iniciar la seva carrera teatral de la mà de José Papp. La seva primera representació va ser La vida es sueño de Calderón de la Barca. Es va consolidar com a actor professional en l'àmbit nord-americà; va participar en el programa de televisió Barri Sèsam i en la pel·lícula The Panic in Needle Park (1971) al costat d'un jove Al Pacino.

### Cinema

La seva primera pel·lícula va ser L'inspector Tibbs contra l'organització (1971). Després va participar en The Panic in Needle Park, però no es va afermar al cinema fins a deu anys més tard. Va fer un paper a Història d'amor de Francis Ford Coppola. Va estrenar en teatre el musical Nine (1982) que va ser reposada amb Antonio Banderas i després portada al cinema en 2009 per Rob Marshall.
En 1985 Juliá va rodar O Beijo da Mulher Aranha on va ser nominat al Globus d'Or com a millor actor i el co-protagonista William Hurt va guanyar l'Oscar.
En els anys següents Juliá va treballar amb diversos directors com Sidney Lumet, Paul Mazursky, Sydney Pollack (Havana) i Clint Eastwood. Va participar en La família Addams (1991) de Barry Sonnenfeld on va tenir com a companys de repartiment a Anjelica Huston i a una jove Christina Ricci, Posteriorment va gravar una seqüela (Addams Family Values) dirigida igualment per Sonnenfeld.
Va interpretar al vilà M.Bison a la pel·lícula Street Fighter, l'última batalla (1994), basada en el videojoc de lluita de l'empresa Capcom. Al final del film, en els títols de crèdit es pot llegir «For Raúl: Vaya con Dios», en homenatge seu, ja que durant el rodatge de la pel·lícula ja es trobava bastant malalt i va morir abans de l'estrena.
El seu últim treball va ser una pel·lícula produïda pel canal de cable Home Box Office en la qual interpreta l'ecologista brasiler Chico Mendes.

## Filmografia

| Any | Títol | Personatge | Director |
| 1969 | Precio del placer | Bernard L. Kowalski |
| 1969 | Love of life | Miguel Garcia |
| 1970 | McCloud: Who killed miss U.S.A.? | Padre Nieves |
| 1971 | The Organization | Juan Mendoza | Don Medford |
| 1971 | Been Down So Long It Looks Like Up to Me | Juan Carlos Rosenbloom | Jeffrey Young |
| 1971 | The Panic in Needle Park | Marco | Jerry Schatzberg |
| 1971 | Barrio Sésamo | Rafael |
| 1974 | The Bob Newhart show | Gregory Robinson |
| 1974 | El Rei Lear | Edmund | Edwin Sherin |
| 1974 | Aces up | Sheldon Leonard |
| 1975 | Death scream | Detective Nick Rodriguez | Richard T. Heffron |
| 1976 | Locos al volante | Franco Bertollini | Charles Bail |
| 1978 | Els ulls de Laura Mars | Michael Reisler | Irvin Kershner |
| 1979 | Isabel, la negra | Paulo | Efraín López Neris |
| 1979 | Otel·lo | Othello | Joseph Papp |
| 1981 | Strong medicine | Richard Foreman |
| 1982 | Tempestad | Kalibanos | Paul Mazursky |
| 1982 | Maestro en fugas | Stu Quinones | Caleb Deschanel |
| 1982 | Història d'amor | Ray | Francis Ford Coppola |
| 1984 | The new show |
| 1985 | Overdrawn At The Memory Bank | Aram Fingal/Rick Blaine | Douglas Williams |
| 1985 | Compromising positions | David Suarez | Frank Perry |
| 1985 | O Beijo da Mulher Aranha | Valentin Arregui | Héctor Babenco |
| 1985 | Mussolini: the untold story | Conde Galeazzo Ciano | William A. Graham |
| 1985 | La gran fiesta | Marcos Zurinaga |
| 1986 | L'endemà al matí | Joaquin Manero | Sidney Lumet |
| 1986 | Conexión en Florida | Carlos Jayne | Mike Hodges |
| 1987 | Trading hearts | Vinnie Iacona | Neil Leifer |
| 1987 | The Alamo: thirteen days to glory | General Antonio López de Santa Ana | Burt Kennedy |
| 1988 | Connexió tequila | Carlos/Comandante Xavier Escalante | Robert Towne |
| 1988 | Onassis: el hombre más rico del mundo | Aristóteles Onassis | Waris Hussein |
| 1988 | Tango Bar | Ricardo | Marcos Zurinaga |
| 1988 | Moon Over Parador | Roberto Strausmann | Paul Mazursky |
| 1988 | Los penitentes | Ramon Guerola | Cliff Osmond |
| 1989 | Romero | Arzobispo Óscar Romero | John Duigan |
| 1990 | Havana | Arturo Durán | Sydney Pollack |
| 1990 | El principiant | Strom | Clint Eastwood |
| 1990 | La resurrección de Frankenstein | Dr. Victor Frankenstein | Roger Corman |
| 1990 | Presumpte innocent | Sandy Stern | Alan J. Pakula |
| 1990 | Mack, el cuchillo | MacHeath | Menahem Golan |
| 1991 | La família Addams | Gomez Addams | Barry Sonnenfeld |
| 1992 | La peste | Cottard | Luis Puenzo |
| 1993 | Addams Family Values | Gomez Addams | Barry Sonnenfeld |
| 1994 | Estación ardiente | Chico Mendes | John Frankenheimer |
| 1994 | Street Fighter: La Última Batalla | General M. Bison | Steven E. de Souza |
| 1995 | Down came a blackbird | Tomás Ramirez | Jonathan Sanger |

## Referències

* ↑ Gussow, Mel «Raul Julia, Broadway and Hollywood Actor, Is Dead at 54». , 25-03-1994 [Consulta: 6 novembre 2015].
* ↑ «Raúl Juliá: un actor innato» (en castellà). El Nuevo Dia, 16-10-2011 [Consulta: 3 juny 2017].